3 
JL 
Asclierson Pál 
(1834 — 1913 .) 
Irta: Dr. Degen Árpád.*) 
(Arcképpel.) 
Mesterünk Prof. Dr. med. et phil. Ascherson Pál 
Frigyes Ágost titkos kormánytanácsos f. évi márczius 
hó 6-án bekövetkezett halálának híre mindenütt, ahol csak 
növénytannal foglalkoznak, mély és igaz gyászt idézett elő. 
Messze túl hazájának, mely flórájának legkitűnőbb 
ismerőjét veszítette el benne, határain terjedt szét az ő 
tevékenységének területe s úgyszólván alig volt a növény- 
tannak olyan része, melyben valóban rendkívüli tehetségé- 
vel, sokoldalú és nagy kiterjedésű tudásával valami mara- 
dandót nem alkotott volna. 
Egy hosszú életen át nagy szorgalommal gyűjtött 
tapasztalatok, melyeket még a késő aggkorban is folytatott 
tanulmányok és széleskörű levelezés folytonosan kiegé- 
szített, számos utazás, melyek folyamán a legkülönbözőbb 
flóravidókeket helyszíni szemlélettel ismerhette meg, cso- 
dálatraméltó emlékezőtehetség, melyet egészen az élete végéig 
megtartott, továbbá éles, kritikai megfigyelöképessége ké- 
pesítették arra, hogy benne lássuk megtestesülve a leg- 
felsőbb fórumot, melyhez minden kétes fioristicai, syste- 
matikai és nomenklatúrái kérdésben döntésért fordultunk. 
Az a készség, mellyel gazdag tudásának tárházát 
mindenkinek, ki csak tanácsért hozzá fordult, rendelkezé- 
sére bocsátotta, a XIX. század második felében s a XX. 
század elején oly szerepet biztosított számára, melyet leg- 
jobban avval lehetne összehasonlítani, melyet honfitársa 
Willdenow, korának legjobb növényismerője, játszott. 
Botanikai ismereteink legcsekélyebb előbbrevitele, 
egy új forma vagy egy újabb termőhely felfedezése már 
számíthatott érdeklődésére. A kezdőket a még oly jelen- 
téktelen eredményeiknek is ily kiváló tudóstól való elis- 
merése természetszerűleg felvillanyozta s így az a kész- 
ség, mellyel kritikus kérdésekben mindenkinek felvilágo- 
sítással szolgált, megszerezte a bizalmát a legkülönbözőbb 
*) Német eredetiből fordította : Dr. Lengyel Géza. 
1 * 
